Guillaume Henri Dufour
Store norske leksikon,Samfunn,Forsvar og sikkerhet,Militære biografier,Internasjonale militære biografier
Guillaume Henri Dufour var en sveitsisk offiser og kartograf. Dufour var kjent for å ha blitt valgt som øverstkommanderende av de sveitsiske styrker fire ganger og for sin innsats i kartografi.
Dufour tjenestegjorde en periode i Napoleons armé og dro i 1817 til Sveits. Der arbeidet han med infrastruktur, men ble i 1831 generalstabssjef. Dufour var sjef for den sveitsiske landmåling fra 1832 til 1864, utarbeidet topografiske kart som har vært banebrytende for kart over fjellområder.I 1847 ledet Dufour felttoget mot separatistiske kantoner. I 1864 ble han president for den internasjonale kongressen i Genève som vedtok bestemmelser for behandlingen av sårede og sanitetspersonell i krig, Genèvekonvensjonene. Les mer i Store norske leksikon Napoleonskrigene Sveits historie Det internasjonale Røde Kors